ઉપા.શ્રી ભુવનચંદ્રજી મ.નો આ પહેલો પરિચય. સાવ નાના અને નવોદિત સાધુ ભગવંતને સામેથી મળવા માટે જવું અને તે પણ આત્મા અને ધ્યાન જેવા વિષયની વાત કરવા માટે જવું આજના કાળમાં દુર્લભ ગણાય. મને સુખદ આઘાત અને આશ્ચર્ય થયા. તે રાત્રે મોડે સુધી આત્મા અને વિપશ્યના પર વાતો થતી રહી. બીજે દિવસે સવારે હું પરવાર્યો ત્યારે તો મહાત્મા વિહાર કરી ચૂક્યા હતા. તેમની આ મુલાકાત મન પર ઉદાત્તતાની અમીટ છાપ છોડી ગઇ.